open-index/open-wikipedia-markdown huggingface dataset:
Overlord (film)

***Overlord*** je britanski crno-bijeli ratni film snimljen 1975. godine u režiji Stuarta Coopera. Protagonist je obični mladić koga za vrijeme Drugog svjetskog rata regrutiraju u Britansku vojsku. Radnja prikazuje njegov svakodnevni život vezan uz obuku i pokušaje da stekne prva ljubavna iskustva, ali i sve veći strah da će poginuti, koji na kraju bude opravdan kada se zajedno sa svojom jedinicom 6. juna 1944. iskrca u Normandiji.

Cooper je *Overlord* zamislio kao dokumentarni film posvećen Overlordskog tapiseriji izrađenoj nekoliko godina ranije radi obilježavanja operacije *Overlord*. Tokom snimanja se odlučio preraditi film u igranu formu i zbivanja prikazati iz perspektive jednog od njegovih anonimnih sudionika; sa druge strane, film sadrži dokumentarni materijal u nizu filmskih žurnala, a kako bi se stilski i ugođajem što manje razlikovao od njih, Cooper je inzistirao ne samo na korištenju crno-bijele filmske vrpce nego i autentičnih njemačkih filmskih kamera iz 1970-ih. *Overlord* je premijerno prikazan na Berlinskom filmskom festivalu gdje je zajedno sa francuskim filmom *[[Dupont Lajoie]]* podijelio Specijalnu nagradu žirija.

## Uloge
* Brian Stirner ... Tom
* Davyd Harries ... Jack
* Nicholas Ball ... Arthur
* Julie Neesam ... Djevojka
* John Franklyn-Robbins ... Tata
* Stella Tanner ... Mama

## Reference

## Vanjske veze
* 
* 
* 
* 
* [A synopsis of the film from the [Brattle Theater] blog] 
* SFGate article on the rediscovery of the film 
* Review of The Criterion Collection's 2014 Restoration of Overlord on Blu-ray
Dupont Lajoie

***Dupont Lajoie*** ( je francuski igrani film snimljen u režiji Yvesa Boisseta i premijerno prikazan 1975. godine. Po žanru je drama, a naslovni protagonist, koga tumači Jean Carmet, je George Lajoie, naoko bezazleni i obični vlasnik kafića koji, kao i svake godine, sa porodicom ljetuje u kampu na jugu Francuske, ali mu pažnju zaokupi Brigitte (čiji lik tumači Isabelle Huppert), 16-godišnja kći gosta sa kojim se sprijateljio. Radnja prikazuje kako je siluje i ubije, a potom nastoji krivnju prebaciti na arapske migrantske radnike što druge goste iz kampa potakne da pokrenu linč i izazovu dodatno krvoproliće koje će, usprkos rezultata policijske istrage, vlasti iz "viših interesa" licemjerno zataškati.

Boisset je za film bio inspiriran stvarnim događajima, odnosno valom rasističkih napada i ubistava na jugu Francuske nekoliko godina ranije, a čija su žrtva bili upravo arapski imigranti. Prilikom snimanja na tamošnjim lokacijama je ekipa primala brojne prijetnje koje su se pripisivale militantima radikalne desnice, a glumac Mohamed Zinet, koji u filmu tumači jednog od migranata, bio fizički napadnut nedugo nakon snimanja. Boisset je u postprodukciji imao manjih problema sa cenzurom oko eksplicitnosti nasilja i golotinje.

Boissetova glavna namjera je bila prikazati kako se u francuskom društvu, pod plaštom "normalnosti" srednje klase i malograđanštine, mogu sakriti rasizam i druge predrasude koje su u stanju izazvati krvoproliće. Film se isticao nastojanjem za autentičnošću, ali i neobičnim stilom - tako na početku funkcionira gotovo kao komedija ili blaga satira, pri čemu se posebno izruguju običajima tadašnjih Francuza u odmaralištima, i raznim bizarnim igrama nalik na *[[Igre bez granica]]*; a kasnije se pretvara u politički eksplicitan i prilično mračan triler. Neki od komentatora su kasnije film proglasili i svojevrsnim komentarom na tada popularni trend vigilantističkog filma, prije svega zbog toga što u njemu likovi suočeni sa nesposobnošću i nevoljkošću vlasti da ih zaštiti, također uzimaju pravdu u svoje ruke. Film nije dobio dobre kritike, mada će kasnije na Berlinskom festivalu osvojiti Veliku nagradu žirija. Sa druge strane je politička angažiranost, ali i kontroverze koje je izazvao u javnosti su izazvali izuzetno veliku gledanost; prema napisima tadašnjih medija velika gledanost nije značila prestanak podjela, pa su na nekim projekcijama zabilježene tučnjave između pristaša francuske ljevice i desnice.

## Uloge
* Jean Carmet ... Georges Lajoie
* Pierre Tornade ... Colin
* Jean Bouise ... Inspecteur Boulard
* Michel Peyrelon ... Albert Schumacher
* Ginette Garcin ... Ginette Lajoie
* Pascale Roberts ... Madame Colin
* Jean-Pierre Marielle ... Léo Tartaffione
* Robert Castel ... Loulou
* Pino Caruso ... Vigorelli
* Isabelle Huppert ... Brigitte Colin
* Jacques Chailleux ... Léon Lajoie
* Henri Garcin ... Le haut fonctionnaire
* Odile Poisson ... Mme Schumacher
* Victor Lanoux ... Le costaud / Strong man
* Mohamed Zinet ... Le frère de Saïd

## Napomene

## Vanjske veze
*
Lenjinski Komsomol (brod)

***Lenjinski Komsomol*** () bio je teretni brod u vlasništvu sovjetske Crnomorske plovidbe (). Napravljen je kao tweendecker, odnosno sa više paluba, a pokretale su ga parne turbine. Ime je dobio po sovjetskom vođi Lenjinu i Komsomolu. Porinut je 1959. godine te je predstavljao prvi brod od 25 iz istoimene klase. Godine 1988. je prodan u staro željezo.

Brodovi su zbog svog dizajna i mogućnosti izazvali veliku pažnju tokom Hladnog rata, te je postao predmetom brojnih referenci u sovjetskoj popularnoj kulturi.

## Povezano
* Operacija Anadir

## Izvori
Knowsley (borough)

**Knowsley** je metropolitanski borough od 147,231 stanovnika na sjeverozapadu Engleske u Grofoviji Merseyside.

## Geografija

Knowsley leži istočno od Liverpoola, po teritoriju koji je nekad pripadao Grofoviji Lancashire, a administrativni centar mu je Huyton.

Ime je dobio po parohiji Knowsley tradicionalnom sjedištu porodice Stanley, Earlova od Derbya od 14. vijeka.

Osim Prescot, koji je bio važan centar za proizvodnju satova još od 18. vijeka, ostatak Knowsleya doživio je industrijski razvoj tokom 20. vijeka.

Huyton se razvio između 1930. - 1950. kao industrijsko predgrađe Liverpoola. Kirkby se razvio nakon 1952., kad je Liverpool počeo graditi novu industrijsku zonu. Ostala naselja borougha razvila su se kao stambena predgrađa Liverpoola.

U Halewoodu je 1960. podignuta nova tvornica automobila, u to vrijeme jedan od najvećih industrijskih kompleksa na svijetu. Pored automobila u boroughu se danas proizvode električni kablovi u Prescotu, uz to ima dosta pogona mašinske, prehrambene i lake industrije.

Pored industrije Knowsley je danas poznat i po Safari parku sa divljim životinjama.

## Historija

Metropolitanski borough Knowsley formiran je nakon administrativne reforme zemlje 1. aprila 1974.

Tad su se ujedinili dotadašni urbani distrikti Huyton-with-Roby, Kirkby i Prescot sa većim dijelom ruralnog distrikta Whiston, i manjim dijelom ruralnog distrikta West Lancashire, koji su svi do tada administrativno pripadali Grofoviji Lancashire.

## Pobratimski gradovi

* Moers, Njemačka

## Reference

## Vanjske veze

* Knowsley Metropolitan Borough Council
Huyton

**Huyton** donedavno znan kao **Huyton with Roby** je grad od 33,193 stanovnika, danas zapravo samo istočno predgrađe Liverpoola na sjeverozapadu Engleske u Grofoviji Merseyside.

On je i administrativni centar Metropolitanskog borougha Knowsley.

## Geografija

Huyton leži istočno od Liverpoola, sa kojim je danas praktički spojen u konurbaciju.

## Historija

Prvi put je dokumentiran u Domesday Booku - 1086., pod imenom **Hitune**, što je značilo *Visoki grad*, tek nakon 1292 ustalilo se ime *Huyton*. Od 14. vijeka je feud porodice Stanley, Earlova od Derbya.

Huyton je bio beznačajno naselje sve do 20. vijeka, kad se razvio kao industrijsko predgrađe Liverpoola.
Danas je prvenstveno stambeno naselje, iako još uvijek ima dosta pogona mašinske i prehrambene industrije.

## Reference

## Vanjske veze

*  Huyton Origins and History
Spomenik pčeli

**Spomenik pčeli** se nalazi u selu Kamenovu, u opštini Petrovac na Mlavi.

## Istorijat
Selo Kamenovo ima dugu pčelarsku tradiciju o kojoj govore pisani podaci iz Braničevskog teftera iz 1467. koji svedoči da je Kamenovo
davalo desetak, harač u medu, što potvrđuje to da je tada postojao organizovani vid pčelarenja. U novijoj istoriji je bitan podatak da je 1924. u Kamenovo doneta prva košnica sa pokretnim saćem koja je zamenila dotadašnje trmke, odnosno vrške. U Saveznoj Federativnoj Republici Jugoslaviji, zabeležen je najveći odnos broja košnica i broja stanovnika. Po poslednjem popisu stanovništva iz 2011.godine Kamenovo ima 914 stanovnika i oko 32000 košnica, pošto se veliki broj ljudi bavi pčelarstvom i to je najbitnija grana poljoprivrede.

Društvo pčelara "Mlava", na čelu sa Miroslavom Ljubomirovićem, 1997. došlo je na ideju da se na neki način oduži pčeli i da joj podigne spomenik u centru sela. Spomenik je otkriven 4. aprila 1998. godine na manifestaciji "Dani Mlavsko-Homoljskih pčelara". Spomenik pčeli je delo akademskog vajara Janka Lalića, izrađen je od bronze, težak 280 kilograma i dug 1,4 metara. Izliven je u livnici u Boru. Spomenik je ukraden u decembru 2014. Uz pomoć donacje je napravljen novi spomenik koji je otkriven u aprilu 2015.godine. Novi spomenik je delo akademskog vajara Dragiše Miloševića, težine 300 kilograma i dužine 2 metra. Izrađen je takođe od bronze i obezbeđen je video nadzorom.
1975. na televiziji

## Globalni televizijski događaji
*6. januar - Nakon što je krajem prethodne godine francuska državna televizijska kuća ORTF formalno razdvojena u nekoliko posebnih poduzeća, sa radom počinju tri nacionalna TV-kanala - TF1, Antenne 2 i FR 3.
*5. jun - Fred Silverman dolazi na čelo odjela za zabavu američke TV-mreže ABC označivši početak perioda dominacije serija optuživanih za seksistički prikaz ženskih likova, i kome će kritičari dati ime "Jiggle TV". 
*16. oktobar - U gradu Balibo na Istočnom Timoru indonezijske trupe ubijaju petoricu australijskih televizijskih reportera koji su došli izvještavati o događajima pred invaziju; slučaj, poznat kao Petorica iz Baliba, je kasnije navođen kao jedna od najvećih masovnih pogibija u historiji televizije.
*30. septembar - Thrilla in Manila, spektakularni boks meč između Muhameda Alija i Joea Fraziera, je u SAD eksluzivno prenošen uz pomoć satelita na programu kablovskog kanala HBO, koja će se time početi nametati kao najuspješnija kompanija na ranom kablovskom tržištu.  
*novembar - Sony na tržište izbacuje prvi moderni videorekorder sistema Betamax koji također sadrži i minijaturni televizor; cijena mu iznosi 2495 dolara.

## Premijere TV-serija i redovnih emisija
*2. januar - *[[The Sweeney]]* (ITV, 1975-1978)
*17. januar - *[[Baretta]]* (CBS, 1975-1978)
*18. januar - *[[The Jeffersons]]* (CBS, 1975-1985)
*4. septembar - *[[Space 1999]]* (1975-1977)
*19. septembar - *[[Fawlty Towers]]* (BBC 1975, 1979)
*3. novembar - *[[Good Morning America]]* (ABC, 1975 -)
*30. novembar - *[[Kapelski kresovi]]* (JRT, 1975 - 1976)

## TV-serije i redovne emisije prestale s emitiranjem
*16. januar - *[[Ironside (TV serija)|Ironside]]* (1967-1975)
*31. mart - *[[Gunsmoke]]* (1955-1975)
*13. april - *[[Mannix]]* (1967-1975)
*26. april - *[[Kung Fu (TV serija)|Kung Fu]]* (1972-1975)
*20. maj - *[[Adam-12]]* (1968-1975)
*8. septembar - *[[Death Valley Days]]* (1952-1975)
*5. septembar - *[[What's My Line?]]* (1952-1975)

## Reference
Nacionalno historijsko mjesto Andersonville

**Nacionalno historijsko mjesto Andersonville** () je muzej i spomen-područje koje se nalazi na jugozapadu američke savezne države Georgia, nedaleko od istoimenog grada, odnosno na mjestu gdje su na kraju građanskog rata južnjačke vlasti držale zloglasni zarobljenički logor pod imenom **Camp Sumter**. Logor je otvoren u februaru 1864. godine i u njega su slani zarobljeni pripadnici sjevernačke vojske; računa se da je do kraja rata i oslobođenja logora u maju 1865. godine kroz njega prošlo oko 45.000 zatvorenika. Životni uvjeti u logoru su bili izuzetno teški, prije svega zbog prenatrpanosti i nedostatka hrane, te je, uglavnom zbog gladi i bolesti u logoru umrlo oko 13.000 ljudi. Jedan od njegovih zapovjednika, kapetan Henry Wirz je poslije rata bio suđen i proglašen krivim za ratne zločine i obješen od strane sjevernjačkih vlasti.  

## Djela inspirirana logorom u Andersonvilleu
**[[Andersonville (roman)|Andersonville]]*, roman MacKinlaya Kantora iz 1955. godine, nagrađen Pulitzerovom nagradom za fikciju;
**The Andersonville Trial*, drama Saula Levitta posvećena sudskom procesu, premijerno izvedena na Broadwayu 1959. godine i adaptirana nekoliko puta:
***[[The Andersonville Trial]]*, TV-film iz 1970. godine u režiji Georgea C. Scotta
***[[Andersonvil - Logor smrti]]*, TV-drama u produkciji TV Beograd iz 1975. godine
**[[Andersonville (film)|Andersonville]]*, TV-film iz 1996. godine u režiji Johna Frankenheimera

## Vanjske veze
* 
* Andersonville National Historic Site at NPS.gov – official site
* Andersonville Civil War Prison Historical Background 
* 
* 
* "WWW Guide to Civil War Prisons" (2004) 
* "The Rebel Prison Pen at Andersonville, Georgia" – transcript of an 1874 newspaper article by a former prison guard
* Andersonville National Cemetery at Find a Gravewallace
Andersonvil – logor smrti

***Andesonvil - Logor smrti*** je jugoslovenska TV drama u produkciji RTV Beograd i režiji Save Mrmka emitovana 1975. godine na programu mreže JRT. Predstavlja adaptaciju drame *Andersonvilski proces* američkog pisca Sola Levita, odnosno rimejk istoimene američke TV-drame iz 1970. godine. Radnja prikazuje suđenje Henriju Vircu, južnjačkom oficiru (koga tumači Stevo Žigon) koji je za vrmene građanskog rata komandovao zloglasnim zarobljeničkim logorom Andersonvil, a posle bio uhapšen i optužen za ratne zločine.

## Uloge

## Vanjske veze
*
The Andersonville Trial

***The Andersonville Trial*** () je američka TV drama u režiji Georgea C. Scotta, originalno prikazana na programu mreže PBS 1970. godine. Predstavlja adaptaciju istoimenog komada Saula Levitta premijerno izvedenog na Broadwayu 1959. godine. Radnja prikazuje suđenje Henryju Wirzu, južnjačkom oficiru koji je pred kraj građanskog rata zapovijedao zloglasnim zarobljeničkim logorom Andersonville te od pobjedničke sjevernjačke vojske poslije bio uhapšen i optužen za ratne zločine.

Drama, originalno prikazana u okviru antologije *Hollywood Television Theatre*, je dobila brojne pohvale i nagradu Emmy za najbolju TV-emisiju godine. Kasnije je adaptirana, odnosno dobila remake u nizu država, uključujući Jugoslaviju gdje je 1975. godine na programu RTV Beograd emitirana drama *[[Andersonvil - Logor smrti]]*.

## Uloge
*William Shatner ... Potpuk. Norton P. Chipman
*Cameron Mitchell ... General-major Lew Wallace
*Richard Basehart ... Kap. Henry Wirz
*Jack Cassidy ... Otis Baker
*Martin Sheen ... Kap. Williams
*Buddy Ebsen ... Dr. John Bates
*Albert Salmi ... James Gray
*John Anderson ... Ambrose Spencer
*Michael Burns ... James Davidson
*Woodrow Parfrey ... Louis Schade
*Harry Townes ... Puk. Chandler
*Whit Bissell ... Dr. Ford
*Alan Hale, Jr. ... član vojnog suda
*Ian Wolfe ... član vojnog suda
*Ford Rainey ... član vojnog suda
*Dallas McKennon ... Prvi čuvar
*Lou Frizzell ... Jasper Culver

## Izvori

## Vanjske veze
*
*''The Andersonville Trial'' (originalni komad) na Internet Broadway Database
Zale

**Zale** () je reka u Nemačkoj, leva pritoka Labe. Duga je 413&nbsp;km i ima sliv površine 24.100&nbsp;km². Protiče kroz nemačke pokrajine Bavarska, Tiringija i Saksonija-Anhalt.

Nekada se ova reka naziva Saksonska Zale da bi se razlikovala od manje Franačke Zale (leve pritoke Majne).

## Vanjske veze
Sefton (borough)

**Sefton** je metropolitanski borough od 273,707 stanovnika na sjeverozapadu Engleske u Grofoviji Merseyside.

## Geografija

Sefton se proteže duž obale Irskog mora, od estuarija rijeke Ribble na sjeveru do estuarija Rijeke Mersey na jugu, neposredno sjeverno od Liverpoola. To je pretežno industrijsko -  stambeni kraj, ali ima i poljoprivrednih zona.

Unutar borougha leže gradovi; Maghull, Bootle, Crosby, Formby i Southport.

Administrativni centri borougha su Bootle i Southport.

Borough je poznat po hipodromu *Aintree* u kom se održavaju konjičke utrke u steeplechasu - Grand National, školi za dječake iz 1620. i školi za djevojčice iz 1888.

Obalne dine koriste se kao igrališta za golf, kao što je to slučaj kod igrališta u Southportu - Royal Birkdale.

## Historija

Ime je dobio po parohiji Sefton, sjedištu porodice Molyneux (kasnijih Earlova od Seftona) koji su bili feudalni gospodari tog kraja od 12. vijeka nadalje.

Metropolitanski borough Sefton formiran je nakon administrativne reforme zemlje 1. aprila 1974. ujedinjenjem dotadašnih borougha Bootle i Southport iz Lancashira sa boroughom Crosby, uz urbane distriktea Formby i Litherland i dio ruralnog distrikta West Lancashire.

Rast Liverpoola krajem 18. vijeka uzrokovao je razvoj tog kraja. Dokovi liverpoolske luke postepeno su se proširili na sjever prema Bootleu, gdje se danas nalazi većina dokova Merseysida, uključujući *Kraljevski dok Seaforth* i kontejnersku luku. Uz dokove su izrasli i povezani industrijski pogoni, poput mlinova i rafinerija, ali i kojekakve tvornice koje nisu imale nikakvu povezanost sa lukom. Bootle je također postao važan financijsko - administrativni centar.

Izgradnja željezničke pruge Liverpool-Southport 1850. utjecala je na cijelu obalnu regiju. Liverpoolski trgovci počeli su graditi svoje domove po Crosbyu, Formbyu i Southportu, na kraju je cijeli obalni pojas postao popularna stambena zona.

Southport se krajem 19. vijeka razvio u ljetovalište , pa je danas turizam važan za privredu Seftona.

## Reference

## Vanjske veze

* Sefton Council
Rejhan Demirdžić

**Rejhan Demirdžić** (Sarajevo, 2. januar 1927 - Sarajevo, 22. august 1988), bosanskohercegovački pozorišni, filmski, radijski i televizijski glumac i televizijski scenarista. Prvi glumački nastup imao u sarajevskom Narodnom pozorištu 1943. godine. Osim u sarajevskom Narodnom pozorištu glumio u pozorištima u Šapcu, Titovom Užicu i Nišu u periodu 1945.-1955. kada se definitivno vraća u Sarajevo. Bio je veliki majstor glumačkog zanata - glumac koji nije imao svoj fah već je mogao uspješno glumiti i mangupa i nacističkog oficira i bega i gradskog gospodina. Rejhan Demirdžić i Rudi Alvađ su u zabavnim emisijama Radija Sarajevo igrali veoma popularne likove Uzeira i Momu.

## Filmografija

### Filmovi
*1957 - Vratiću se
*1962 - Krst Rakoc
*1964 - Popodne
*1966 - Glineni golub
*1967 - Diverzanti
*1968 - Quo vadiš Živorade
*1969 - Neka daleka svjetlost
*1974 - Derviš i smrt
*1975 - Sarajevski atentat
*1975 - Simha
*1980 - Husinska buna
*1982 - Miris dunja
*1982 - Ukazanje Gospe u selu Grabovica
*1983 - Pismo - glava
*1988 - inat
*1975 - Blago u duvaru

### TV serije
*1970 - Karađoz
*1976 - Porobdžije
*1977 - Tale
*1982 - Kože
*1987 - Zlatna jabuka i devet paunica

## Nagrade
* **1965.** - Šestoaprilska nagrada grada Sarajeva;

## Vanjske veze

*
*https://www.discogs.com/artist/1660753-Reihan-Demird%C5%BEi%C4%87
Bog igre

***Bog igre*** je jugoslavenska TV drama u  produkciji Televizije Zagreb i režiji Nenada Puhovskog, premijerno emitirana 1975. godine. Radnja prikazuje živote nekoliko mladih Zagrepčana iz perspektive jedne djevojčice koja sa sobom nosi lutku "boga igre".

## Uloge

## Vanjske veze
* 
* Profil  na tvprofil.net
Vjera Žagar Nardelli

**Vjera Žagar Nardelli** (Zagreb, 6. siječnja 1927. - Zagreb, 1. ožujka 2011.) je bila hrvatska kazališna, televizijska i filmska glumica

## Filmografija
### Televizijske uloge
* "Tražim srodnu dušu" (1990.)
* "Nepokoreni grad" (1982.)
* "Gruntovčani" kao Greta Škvorc (1975.)
* "Maratonci" (1968.)
* "Bog igre" (1975.)

### Filmske uloge
* "Ajmo žuti" kao teta (2001.)
* "Božić u Beču" kao Eva Resjak (1997.)
* "Krhotine - Kronika jednog nestajanja" (1991.)
* "Leo i Brigita" kao Ivka Žganec (1989.)
* "Nježne prevare" (1988.)
* "Na kraju puta" (1987.)
* "Nitko se neće smijati" kao gđa. Zaturečki (1985.)
* "Heda Gabler" (1985.)
* "Rani snijeg u Münchenu" kao gđa. Poldner (1984.)
* "Kraljevo" (1981.)
* "Ljubica" (1979.)
* "Daj što daš" (1979.)
* "Klara Dombrovska" (1976.)
* "Kuća" kao sekretarica (1975.)
* "Timon" (1973.)
* "Živjeti od ljubavi" kao tajnica (1973.)
* "Meteor" (1969.)
* "Poštanski sandučić" (1968.)
* "Osuda inženjera Meglara" (1965.)
* "Službeni položaj" (1964.)
* "Nepoznati" (1960.)

## Vanjske veze
*
*Vijest o smrti glumice
Golgota (TV drama, 1975)

***Golgota*** je jugoslovenska TV drama u produkciji RTV Beograd emitovana 1975. godine. Režirao ju je Vasilije Popović, a predstavlja adaptaciju istoimenog komada Milivoja Predića.

## Uloge

## Vanjske veze
*
Golgota (razvrstavanje)

**Golgota** je brdo iznad Jeruzalema gdje je prema Bibliji razapet Isus Krist. Zbog toga se u mnogim jezicima i zemljama uzima kao slikoviti izraz za mjesto ili događaj vezan uz velike muke i stradanje. To podrazumijeva:

*''Golgota'' (drama), teatarski komad Miroslava Krleže iz 1922. godine
**''Golgota'' (TV drama, 1973), njegova ekranizacija u produkciji RTV Zagreb
*''Golgotha'' (film, 1935), francuski crno-bijeli film
*''Golgota'' (TV drama) (1975, prod. RTV Beograd)
*''Calvary'' (film), irski film u Srbiji prikazan pod naslovom *Golgota*

## Povezano
*Albanska golgota
*Bosanska golgota
Blago u duvaru

***Blago u duvaru*** je jugoslavenski crno-bijeli televizijski film snimljen 1975. godine u režiji Aleksandra Jevđevića. Scenario se temelji na novelama Zije Dizdarevića. Protagonist, koga tumači Rejhan Demirdžić, je pohlepni trgovac koji postane uvjeren da je u zidu jedne kuće sakriveno blago, te odlučuje po svaku cijenu kupiti tu kuću.

## Uloge

## Vanjske veze
* 
*Profil na tvprofil.net
Dvosobna kafana

***Dvosobna kafana*** je jugoslovenska TV komedija u produkciji RTV Beograd emitovana 1975. godine. Režirao ju je Vladimir Momčilović, a scenario napisao Dušan Kovačević.

## Uloge

## Vanjske veze
*
Maja Čučković Draškić

**Maja Čučković Draškić** (Dubrovnik, 10. april 1935 — Dubrovnik, 14. februar 1997) bila je pozorišna i televizijska glumica.

Poznata je po svojim ulogama u čuvenim predstavama odigranim u beogradskom pozorištu Atelje 212. Neke od predstava su Kralj Ibi (1973) i Radovan III (1983). Glumila je u jugoslovenskom serijalu Ceo život za godinu dana sa Milenom Dravić i Zoranom Radmilovićem. Kao odlična filmska glumica pokazala se u glavnoj ulozi u filmu Kante ili kese režisera Dragoslava Lazića.

Bila je udata za srpskog režisera Ljubomira „Mucija” Draškića sa kojim je imala ćerku Prof. dr. Ivu Draškić Vićanović koja je redovni profesor na Univerzitetu u Beogradu.

## Reference

## Vanjske veze
*
Ljubomir Draškić Muci

**Ljubomir Draškić – Muci** (Zagreb, 20. juni 1937 — Beograd, 25. januar 2004) je bio srpski pozorišni, televizijski i filmski režiser.

## Biografija
Ljubomir Draškić je rođen 20. juna 1937. u Zagrebu. Unuk je brigadnog generala Vojske Kraljevine Jugoslavije Pante Draškića. Četvrtu beogradsku (mešovitu)  gimnaziju u Beogradu završava 1955. Posle dve godine bavljenja glumom u Akademskom pozorištu, 1957. je primljen na Akademiju za pozorišnu umetnost u Beogradu, na studije režije u klasi profesora Vjekoslava Afrića. Kao student asistira Bojanu Stupici u pripremi Direnmatove „Posete stare dame“, pa „Opere za tri groša“... Bojan naglo napušta JDP, a Muci , po Bojanovoj želji, dovodi Operu do premijere. Izvanredan početak duge i uspešne rediteljske karijere nastavljene na matičnoj sceni Ateljea 212, kao i na drugim scenama (ukupno 82 pozorišne režije) koja je trajala sve do smrti 24. januara 2004.

Sa suprugom iz prvog braka, glumicom Majom Čučković, imao je ćerku Ivu Draškić Vićanović.
Kanije se ponovo oženio, glumicom Svetlanom Bojković.

## Povezano
* Fakultet dramskih umetnosti u Beogradu
* Atelje 212

## Reference

## Literatura
* 

## Vanjske veze
* Muci...
* Ljubomir Draškić (1937–2004)
* Ljubomir Draškić Muci 
* Umro reditelj Ljubomir Muci Draškić
* Istorija Pozorišta Ateljea 212 
* Muci je bio čovek-enciklopedija
* Atelje 212
* Mucijevi dani
* Muciju u čast
Dečak i violina

***Dečak i violina*** je jugoslovenski igrani film snimljen u režiji Jovana Rančića i premijerno prikazan 1975. godine. Rančić je napisao scenario zajedno sa svojom suprugom Alenkom koja tumači jednu od uloga u filmu.

## Radnja

U Domu za decu palih boraca okupljeni su dečaci koji su muzički nadareni. Među njima je i Goran, koji je predan violini ona mu postaje najbolji drug i uzrok mnogobrojnih nesporazuma koji će biti izglađeni zalaganjima vaspitača.

## Uloge

## Vanjske veze
*
Nebojša Bakočević

**Nebojša Bakočević** (Beograd, 15. februar 1965) je srpski glumac. Glumu je studirao u klasi profesora Predraga Bajčetića zajedno sa Gordanom Lukić i dr.

## Uloge

|- bgcolor="Lavender" align=center
| colspan="4" | 1970.-te
|-
| 1975. || Đavolje merdevine || 
|-
| 1975. || Dečak i violina || 
|-
| 1978. || Boško Buha || Čikalo
|-
| 1978. || Povratak otpisanih (TV serija) || Trta
|- bgcolor="Lavender" align=center
| colspan="4" | 1980.-te
|-
| 1984. || Rijanon || 
|-
| 1985. || Pera Panker || 
|-
| 1986. || Bal na vodi || mladi Glen
|-
| 1987. || Pogrešna procena || 
|-
| 1987. || Mladost umetnika || 
|-
| 1987. || Dogodilo se na današnji dan || Uski
|-
| 1987. || Oktoberfest || 
|-
| 1988. || Vuk Karadžić || Jovan Subotić
|-
| 1989. || Kako je propao rokenrol || Darko
|- bgcolor="Lavender" align=center
| colspan="4" | 1990.-te
|-
| 1990. || Zaboravljeni || Aške
|-
| 1990. || Početni udarac || 
|-
| 1990. || Violinski ključ || Bane Arsenijević
|-
| 1990. || Ovđe nema nesretnih turista || 
|-
| 1991. || Original falsifikata || Pavle Pavlović
|-
| 1991. || Video jela, zelen bor || 
|-
| 1992. || Crni bombarder || Kuglica
|-
| 1992. || Velika frka || Kant
|-
| 1993. || Pun mesec nad Beogradom || Đorđe
|-
| 1994. || Slatko od snova || Aleks
|-
| 1995. || Tamna je noć || Garfild
|-
| 1996. || Do koske || Elred
|-
| 1997. || Gore dole || Kikin poznanik
|-
| 1999. || Nož || 
|- bgcolor="Lavender" align=center
| colspan="4" | 2000.-te
|-
| 2008. || Vratiće se rode || 
|-
|- bgcolor="Lavender" align=center
| colspan="4" | 2010.-te
|-
| 2012. || Artiljero || Tip iz "Ofsajda" 2
|}

## Vanjske veze
*
Bretschneiderova formula

**Bretschneider's-ova formula** se koristi u geometriji za određivanje površine četvorougla , i glasi
:: P = \sqrt {(s-a)(s-b)(s-c)(s-d) - abcd \cos^2 \frac{\alpha+\gamma}{2}}, 
pri čemu su, *a*, *b*, *c* i *d* stranice četvorougla, *s* je polovina obima četvorougla, a   \alpha\, i  \gamma\, naspramniuglovi .

Bretschneider's-ova formula daje površinu četvorougla bez obzira da li je on tetivan ili nije.

## Dokaz
Ako se površina četvorougla označi sa *P*, onda važi

: \begin{align} P =P_{\triangle BDC} + P_{ \triangle ADB} = \tfrac{1}{2}ab\sin \gamma + \tfrac{1}{2}cd\sin \alpha 
\end{align} 

: 4P^2 = (ab)^2\sin^2 \gamma + (cd)^2\sin^2 \alpha + 2abcd\sin \alpha\sin \gamma. \, 
Prema kosinusnoj teoremi
: a^2 + b^2 -2ab\cos \gamma = c^2 + d^2 -2cd\cos \alpha, \, 

:Pošto su obe strane jednake kvadratu dužine  dijagonale  BD i

:\tfrac14 (c^2 + d^2 - a^2 - b^2)^2 = (ab)^2\cos^2 \gamma +(cd)^2\cos^2 \alpha -2 abcd\cos \alpha\cos \gamma. \,  

:4P^2 + \tfrac14 (c^2 + d^2 - a^2 - b^2)^2 = (ab)^2 + (cd)^2 - 2abcd\cos (\alpha+\gamma). \, 

:16P^2 = 4(a^2b^2 + c^2d^2) - (c^2 + d^2 - a^2 - b^2)^2 - 8abcd\cos (\alpha+\gamma). \, 

:16P^2 = 4(ab + cd)^2 - (c^2 + d^2 - a^2 - b^2)^2 - 8abcd[1+\cos (\alpha+\gamma)]. \, 

:16P^2 = [2(ab + cd) - (c^2 + d^2 - a^2 - b^2)][2(ab + cd) + (c^2 + d^2 - a^2 - b^2)] - 16abcd \cos^2 \frac{\alpha+\gamma}2, \, 

:16P^2 = [(a + b)^2 - (c - d)^2][(c + d)^2 - (a - b)^2] - 16abcd \cos^2 \frac{\alpha+\gamma}2. \, 

:16P^2 = (a+b+c-d)(a+b-c+d)(c+d+a-b)(c+d-a+b) - 16abcd \cos^2 \frac{\alpha+\gamma}2. 

Uzevši u obzir za poluobim četverougla
:s = \frac{a+b+c+d}{2},
imamo
:16P^2 = 16(s-a)(s-b)(s-c)(s-d) - 16abcd \cos^2 \frac{\alpha+\gamma}2

Bretschneider's-ova formulaje uopštenje formule Bramagupte za površinu tetivnog četvorougla, a ova je uopštenje Heronovog obrasca koji se koristi za izračunavanje površine trougla.
## Izvori
*Weisstein, Eric W:  Bretschneider's Formula MathWorld
*Bretschneider's Formula
Andra i Ljubica

**Andra i Ljubica** je jugoslovenski televizijski film snimljen 1975. godine u režiji Soje Jovanović. Po žanru je komedija, a scenario je pisao Milan Šećerović. Radnja je smeštena u srpski provincijski gradić početkom 1941. godine, pred izbijanje rata. Protagonisti su mladi skojevac (koga tumači Boro Stjepanović i devojka iz građanske porodice (koju tumači Jelisaveta Sablić). *Andra i Ljubica* je, prema rečima Soje Jovanović zbog blago satiričnog prikaza predratnih skojevaca došla u nemilost tadašnjeg režima i, uprkos uspešnog prikazivanja na televizijskom festivalu u Monte Karlu 1976. godine, završila u bunkeru; njena pozorišna adaptacija u Beogradu je odgađana sve dok 1981. na programu JRT nije bila prikazana prema SKOJ-u mnogo blagonaklonija TV-serija *[[Sedam sekretara SKOJ-a (TV serija)|Sedam sekretara SKOJ-a]]*.

## Uloge

## Izvori

## Vanjske veze
*
Doktor Mladen

***Doktor Mladen*** je jugoslovenski ratno-biografski film snimljen 1975.. godine u režiji Midhata Mutapdžića. Napravljen je po scenariju partizanskog vođe i narodnog heroja Radeta Bašića, a glavni lik, koga tumači Ljuba Tadić, je njegov suborac Mladen Stojanović, legendarni vođa partizana na Kozari.

## Sadržaj filma

Doktor Mladen Stojanović lekar iz Prijedora, vođa pobunjenika na Kozari. Privukao je sebi i priličan broj seljaka iz okolnih mesta. Nakon pobede nad neprijateljima na Mrakovici 1941. godine, postaje heroj stanovništva. Organizovao je oružanu snagu od više hiljada ljudi. Kao najopasniji vođa, koji predvodi najveću i najjaču grupu, vrlo inteligentno i oprezno, trn je u oku okupatora.

## O filmu
Film je snimljen u znak sećanja na legendarnog doktora Mladena Stojanovića, organizatora ustanka na Kozari i narodnog heroja. Scenario za film napisao je Rade Bašić, general JNA i jedan od saboraca doktora Mladena. On je 1969. godine bio autor i istoimene knjige o životu doktora Mladena, koja je u velikoj meri poslužila kao podloga za scenario.

Iako je inspiracija za film bila stvarna ličnost i stvarni istorijski događaji, radnja filma je znatno izmenjena. Pored doktora Mladena, koga tumači Ljuba Tadić, u filmu se pojavljuje još nekoliko likova, koji su za podlogu imali stvarne likove. Lik Radovana Tadića, koga tumači Pavle Vuisić, inspirisan je Radom Radićem, najpre partizanom, a potom četnikom, koji je bio organizator ubistva doktora Mladena. Lik Staniše, koga tumači Ljubiša Samardžić, nastao je po uzoru na jednog od prvih kozaračkih partizana Vaskrsiju Marića, koji je poginuo avgusta 1941. godine. Takođe, u filmu se pojavljuje i likovi — Danica, koju tumači Vlasta Knezović i Omer, koga tumači Zvonimir Črnko. Inspiracija za ove likove bili su stvarne ličnosti — doktorka Danica Perović, koja je brinula o ranjenom doktoru Mladenu i Osman Karabegović, prvi politički komesar kozaračkih partizana.

## Nagrade
Film je bio prikazan na XXII Festivalu jugoslovenskog filma u Puli, od 26. jula do 2. avgusta 1975. godine, gde je dobio nekoliko nagrada:

* Zlatnu arenu za glavnu mušku ulogu — Ljuba Tadić
* Zlatna arena za sporednu mušku ulogu — Ljubiša Samardžić
* Srebrnu arenu za scenario — Rade Bašić

## Uloge

## Reference

## Vanjske veze
*
Danica Perović

**Danica Dana Perović** (Ljubija, kod Prijedora, 15. oktobar 1907 — Beograd, 3. novembar 1956), lekarka, učesnica Narodnooslobodilačke borbe i sanitetski pukovnik JNA.

## Biografija
Rođena je 15. oktobra 1907. godine u Ljubiji, kod Prijedora. Poticala je iz mnogočlane porodice — imala je pet sestara i tri brata.

Godine 1939. je doktorirala na Medicinskom fakultetu u Beogradu. Specijalizirala je hirurgiju i radila na Hirurškom odeljenju bolnice u Banja Luci.

Nakon okupacije Jugoslavije, 1941. godine priključila se Narodnooslobodilačkom pokretu (NOP). Februara 1942. godine je otišla u partizane — bila je određena za lekara u Četvrtom krajiškom partizanskom odredu. Rukovodila je partizanskom bolnicom u selu Jošavki Gornjoj, kod Čelinca, gde se nalazio i Štab odreda. Početkom marta, jedan od ranjenika u ovoj bolnici bio je i legendarni doktor Mladen Stojanović, o kome je lično vodila brigu. Početkom aprila, u ovom odredu je bio izvršen četnički puč, nakon koga su pobijeni svi ranjenici u bolnici, a Danica zarobljena.

Februara 1943. godine je uspela da pobegne iz zarobljeništva, a potom je bila referent saniteta u Petoj krajiškoj kozaračkoj brigadi. Kasnije se nalazila na dužnostima upravnika bolnice u 11. krajiškoj i 53. srednjobosanskoj dviziji. U članstvo Komunističke partije Jugoslavije (KPJ) primljena je 1943. godine. 

Nakon toga, bila je lekarka u bolnicama u Četrnaeste srednjobosanske udarne brigade u Šipragana i terenskim ispostavama u kanjonu Demićke i Ćorkovca, tokom Borbama oko Šipraga i Kotor Varoša, tokom Šeste neprijateljske ofanzive, 1943./1944.

Bolnica  u Demićkoj je velikim delom bila razmeštena u zemunicama kamufliranim granjem i lišćem. Zemunica je bilo oko Demičke  i na drugim pogodnim mjestima. Prostorije su imale neophodnu ventilaciju. Bolnica je imala razrađen plan po kome se uvijek znalo, kako u slučaju opasnosti postupati kao i ko ostaje u bolnici a ko je napušta. Bolnicom je rukovodila dr Danica Perović, Banjalučanka.. Prije i u toku  evakuacije, razmeštanja ranjenika i povratka u Šiprage, Bolnicu je štitila 14. srednjobosanska udarna brigada.

Nakon oslobođenja, lekarsku karijeru je nastavila u Jugoslovenskoj armiji. Radila je na Vojnomedicinskoj akademiji (VMA) u Beogradu, kao specijalista za plastičnu hirurgiju.

Umrla je 3. novembra 1956. godine u Beogradu.

Nosilac je Partizanske spomenice 1941. i drugih jugoslovenskih odlikovanja, među kojima su Orden bratstva i jedinstva prvog reda i Orden partizanske zvezde drugog reda.

Od ukupno pet sestara Perović njih četiri su bile učesnice Narodnooslobodilačke borbe i nosioci Partizanske spomenice 1941. Danicine sestre su bile udate za visoke državne i partijske funkcionere FNRJ — Leposava Lepa (1911—2000) je bila udata za generala i diplomatu Koču Popovića, a Branislava Brana (1920—2008), za doktora i španskog borca Blagoja Neškovića.

U znak sećanja na nju, od 2016. godine, jedna ulica u banjalučkom naselju Česma nosi naziv — Ulica dr Danice Perović.

## Reference

## Literatura

* 
* 

## Vanjske veze
* Upoznajte žene iz prošlosti koje su zadužile Banjaluku
Igor Galo

**Igor Galo** (Ćuprija, 5. decembar 1948) je hrvatski i jugoslavenski glumac, poznat po nizu zapaženih uloga u nekim od najznačajnijih ostvarenja jugoslavenske kinematografije 1970-ih. Za vrijeme jugoslavenskih ratova 1990-ih se istakao humanitarnim radom.

## Filmografija

|- style="background:Lavender; text-align:center;"
| colspan="4" | 1960.-te
|-
| 1968. || Imam dvije mame i dva tate || Zoran
|-
| 1969. || Most || Bambino
|-
| 1969. || Divlji anđeli || Fred
|- style="background:Lavender; text-align:center;"
| colspan="4" | 1970.-te
|-
| 1970. || Kondori || 
|-
| 1971. || Balada o svirepom || Mićko
|-
| 1971. || Dan duži od godine || 
|-
| 1971. || Maškarada || Luka
|-
| 1972. || Poslijepodne jednog fazana || Milivoj
|-
| 1972. || Valter brani Sarajevo || Mališa
|-
| 1976. || Doktor Mladen || Raćan 
|-
| 1977. || Cross of Iron || poručnik Majer
|-
| 1977. || Akcija stadion || Kruno
|-
| 1979. || Pakleni otok || Kapo
|-
| 1979. || Nije daleko || 
|- style="background:Lavender; text-align:center;"
| colspan="4" | 1980.-te
|-
| 1980. || Kotorski mornari || 
|-
| 1976 – 1980. || Alpensaga || 
|-
| 1980. || Tajna Nikole Tesle || 
|-
| 1981. || Banović Strahinja || Vuksan
|-
| 1982. || Das Dorf an der Grenze || 
|-
| 1982. || Trojanski konj || Juraj Štubić
|-
| 1982. || Nemir || 
|-
| 1982. || Nepokoreni grad || Toni
|-
| 1984. || Clash || 
|-
| 1984. || Memed My Hawk || 
|-
| 1985. || Crveni i crni || 
|-
| 1987. || Tempi di guerra || Pavle
|-
| 1988. || War and Remembrance || 
|-
| 1988. || Private War || 
|- style="background:Lavender; text-align:center;"
| colspan="4" | 1990.-te
|-
| 1990. || Virginie || 
|-
| 1990. || Sapore di morte || 
|-
| 1992. || Zlatne godine || Jakov Petras
|-
| 1992. || The Sands of Time || 
|-
| 1995. || Rabljeva Freska || Petar
|- style="background:Lavender; text-align:center;"
| colspan="4" | 2000.-te
|-
| 2000. || Je li jasno, prijatelju? || doktor
|-
| 2001. || Newenas weite Reise || 
|-
| 2005. || Ultimate Force || 
|- style="background:Lavender; text-align:center;"
| colspan="4" | 2010.-te
|-
| 2013. || 476 A.D. || 
|-
| 2014. ||  || 
|}

## Vanjske veze
*
Bootle

**Bootle** nekad znan i kao **Bootle-cum-Linacre** je lučki grad od 51,354 stanovnika, danas je zapravo samo predgrađe Liverpoola na sjeverozapadu Engleske u Grofoviji Merseyside.

On je uz Southport jedan od dva administrativna centra Metropolitanskog borougha Sefton.

## Geografija

Bootle se proteže duž obale estuarija Rijeke Mersey, sjeverno od Liverpoola.

## Historija

Prvi put je dokumentiran u Domesday Booku - 1086., pod imenom **Botelai**, od saksonskog *bold* (ili botle) što je značilo  *[[stan]]*.

Tokom srednjeg vijeka izrastao je u naselje čiji su se stanovnici bavili štavljenjem, izbjeljivanjem tkanina i izradom papira.

Od kraja 18. vijeka dokovi liverpoolske luke počeli su se širiti prema Bootleu, ali je još do sredine  19. vijeka bio popularno ljetovalište. 
Uz dokove su izrasli i povezani industrijski pogoni, poput mlinova i rafinerija, ali i kojekakve tvornice koje nisu imale nikakvu povezanost sa lukom.

Prije Drugog svjetskog rata u Bootleu je živjelo 76.000 stanovnika u 17.000 kuća. Kao važna luka i industrijski centar postao je cilj napada aviona Luftwaffe. Prvi napad izveden je u noći 29. - 30. maj 1940., on čak nije izazvao veća oštećenja, ali su se napadi nastavili i postajali sve gori.

Grad je najviše stradao u maju 1941. Na kraju te serije bombardiranja 74% kuća bilo je razoreno ili oštećeno a 1.886 stanovnika ubijeno ili ranjeno.

## Reference

## Vanjske veze

* Bootle Present
Rudi Alvađ

**Rudolf Rudi Alvađ** (17. juli, 1929, Petrovac na Mlavi, Srbija, - 21. septembar 1988, Sarajevo, Bosna i Hercegovina je bio pozorišni, radijski, filmski i televizijski glumac. Igrao je u niz predstava prvo u narodnim pozorištima Pule i Varaždina, potom u Malom pozorištu (danas Kamerni teatar 55), zatim u Narodnom pozorištu Sarajevo.

Zajedno sa Rejhanom Demirdžićem poznat je u ulogama Mome i Uzeira u humorističkoj radio emisiji Cak Cak Televizije Sarajevo. Po njima je narod dao imena dvojici istih nebodera na Marijin Dvoru, danas UNITIC poslovno upravne zgrade.

## Filmski i televizijski nastupi

*Zlatna jabuka i devet paunica (1987) (TV)
*Štrajk u tkaonici ćilima (1986) (TV)
*Samek (1983) (TV)
*Noć strijepnje (1982) (TV)
*Kože (2 epizode, 1982)
*Nastojanje (1982)
*Zajedno (1981) (TV)
*Husinska buna (1980) (TV) .... Brkica
*Partizanska eskadrila (1979)
*Okuka (1978) (TV)
*Ljubav i bijes (1978)
*Ne može tikva s kumpijerom (1977) (TV)
*Mene mladu za stara (1977) (TV)
*Porobdžije (1 epizoda, 1977)
*Tako dozvaše tajnu (1976) (TV)
*Mravi (1976) (TV)
*Đavolje merdevine (1975) TV
*Stijena (1975) (TV)
*Doktor Mladen (1975) .... Jure Stipetić
*Pisaća mašina (1975) (TV)
*Događaj na drugom peronu (1975) (TV)
*Valter brani Sarajevo (1974) TV .... Schindler
*Opasni susreti (1973)
*Zasluženo jutro (1973) (TV)
*Valter brani Sarajevo (1972) .... Schindler
*Uvrijeđeni čovjek (1972) (TV) (kao Rudolf Alvađ) .... Kontrolor
*Voz za sjever, voz za jug (1972) (TV)
*Mladić (1972) (TV)
*Mrtvo lišće (1972) (TV)
*Bog Kurt (1971) (TV)
*Karađoz .... Ribar (1970)
*Ugursuz (1970) (TV) .... Abdurahman Karak
*Sunce tuđeg neba (1968) .... Zelezničar
*Quo vadis Živorade (1968)
*Diverzanti (1967)

## Reference

## Vanjske veze

*
Dolje s oružjem

***Dolje s oružjem*** je jugoslovenska TV-drama u produkciji RTV Beograd emitovana 1975,. godine. Režirao ju je Mario Faneli, koji je učestvovao i u pisanju scenarija sa Dragom Kekanovićem dok im je stručni saradnik bio istoričar dr. Bernard Stulli. U njoj se u obliku dokudrame rekonstruira znamenita pobuna mornara austro-ugarske flote u Boki Kotorskoj 1918. godine.

## Uloge

## Vanjske veze
*
Zoran Miljković

**Zoran Miljković** (Beograd, 25. jul 1947 — 20. avgust 2020) poznati je srpski glumac.

## Filmografija

|- style="background:Lavender; text-align:center;"
| colspan="4" | 1970.-te
|-
| 1971. || Dan duži od godine || 
|-
| 1972. || Prosjaci i sinovi || Alija
|-
| 1975. || Doktor Mladen || Četnički narednik
|-
| 1975. || Crvena zemlja || Kapetan Hot
|-
| 1975. || Sinovi || Agent
|-
| 1976. || Dva drugara || 
|-
| 1976. || Frontas || 
|-
| 1977. || Pas koji je voleo vozove || 
|-
| 1978. || Stići pre svitanja || 
|-
| 1978. || Povratak otpisanih || Ilija (agent)
|-
| 1978. || Čardak ni na nebu ni na zemlji || 
|-
| 1978. || Poslednja trka || Alimpije
|- style="background:Lavender; text-align:center;"
| colspan="4" | 1980.-te
|-
| 1980. || Vruć vetar || Roki
|-
| 1980. || Podijum || Vuk
|-
| 1980. || Hajduk || 
|-
| 1981. || Široko je lišće || Čovek u kafani
|-
| 1981. || Baza na Dunavu || 
|-
| 1981. || Kraljevski voz || Policijski agent
|-
| 1982. || Pastrovski vitez || Činovnik 3
|-
| 1982. || Venerijanska raja || Agent
|-
| 1985. || Dvostruki udar || Partizan
|-
| 1987. || Slučaj Harms || Inspektor KGB
|-
| 1987. || Vuk Karadžić || 
|-
| 1987. || Mesto susreta Beograd || Carinik na aerodromu
|-
| 1989. || Švedski aranžman || major Oto Deš 
|-
| 1989. || Balkan ekspres 2 || 
|- style="background:Lavender; text-align:center;"
| colspan="4" | 1990.-te
|-
| 1990. || Iza zida || Žižić
|-
| 1991. || U ime zakona || 
|-
| 1987-1991. || Bolji život || Milicioner
|-
| 1993. || Raj || 
|-
| 1993. || Mrav pešadinac || 
|-
| 1994. || Goli život || Mudžahedin 1
|-
| 1995. || Podzemlje || Partizan
|-
| 1996. || Bila jednom jedna zemlja || Partizan 2
|-
| 1998. || Kanal Mimo || Nekrofil
|-
| 1998. || Bure baruta || 
|- style="background:Lavender; text-align:center;"
| colspan="4" | 2000.-te
|-
| 2000. || Tajna porodičnog blaga || 
|-
| 2001. || Porodično blago || Saobraćajac
|-
| 2004. || Pad u raj || Panajotović
|-
| 2004. || Jelena || Žarko
|-
| 2004. || Skela || Crnoberzijanac
|-
| 2005. || Super heroji sa ostrva snova || 
|-
| 2006. || Zatamnjenje || Carinik
|-
| 2008. || Moj rođak sa sela || Inženjer
|-
| 2009. || Zona mrtvih || 
|-
| 2010. || Šesto čulo || Advokat
|-
| 2010. || Plan B || Stari čovek
|-
| 2010. || Mrtav čovek ne štuca || General Jurišić
|}

## Vanjske veze
*
Bitka za Fort Sumter

**Bitka za Fort Sumter** (12.-13. travnja 1861.) bila je bombardiranje Fort Sumtera, utvrde u kojoj se bila smještena Američka savezna vojska, na ulazu u zaljev pred Charlestonom u Južnoj Karolini. Ova bitka označava početak Američkog građanskog rata.

Nakon što je Južna Karolina proglasila odcjepljenje od Unije 20. prosinca 1860., njezin primjer je slijedilo još šest saveznih država na jugu SAD-a, te su osnovale nezavisnu Konfederaciju. Početkom travnja 1861., vlasti Sjeverne Karoline zahtjevale su da savezna vojska napusti Fort Sumter, utvrdu koja se nalazila na području koje se više nije smatralo dijelom Unije. Unija je odbila odreći se utvrde, te kada je rok za ultimatum prošao, Konfederalna vojska započela je topničku baražnu paljbu, koja je potrajala sve do predaje tvrđave. U izravnom sukobu nije izgubljen ni jedan život na obje strane. Predsjednik Unije Abraham Lincoln iskoristio je ovaj događaj kao simbolično opravdanje za pozivanje 75.000 dobrovoljaca u vojsku Unije u svrhu suzbijanja pobune. Osim vojne pobjede, bitka za Fort Sumter bila je za pobunjene Južnjake i veliki moralni dobitak, koji je naveo još četiri države da napuste Uniju i priključe se Konfederaciji.
Formby

**Formby**  je grad od 23,092 stanovnika, na sjeverozapadu Engleske u Grofoviji Merseyside.

Administrativno podpada pod Metropolitanski borough Sefton.

## Geografija

Formby leži na obali Irskog mora, sjeverno od Crosbya i južno od Southporta.

## Historija

Formby je najvjerojatnije nastao kao vikinško naselje. U Domesday Booku iz 1086., zabilježeno je da je bio kraj sa tri feudalna imanja.

Danas je Formby stambeno predgrađe Liverpoola, koje se ljeti pretvara u ljetovalište zbog dugih lpješčanih plaža sa dinama.

## Reference

## Vanjske veze

* Formby
Steeplechase

**Steeplechase** (čita se *Stiplčez*) je termin koji se prvenstveno odnosi na konjičke utrke sa preponama i vodenim jarcima, ali i na atletsku utrku na 3.000 metara sa preponama za muškarce, a od 2008. i za žene.

## Steeplechase u [[Konjički sport|konjičkom sportu]]

Najpoznatija konjička utrka u steeplechasu Grand National (Velika nacionalna), održava se na liverpoolskom hipodromu Aintree u Metropolitanskom boroughu Sefton, svake godine krajem marta ili početkom aprila.

Prvu utrku pokrenuo je 1839. William Lynn iz Liverpoola, a od 1847. ustalio se naziv Grand National.

Grand National je izuzetno teška i opasna utrka, staza u obliku nepravilnog trokuta duga je 7.200 metara, sa 30 prepreka, od kojih su najopasnije Becher i Valentin. Padovi i odustajanja su toliko česti, da brojni konji (i jahači) uopće ne stignu do cilja.

## Steeplechase u  [[atletika|atletici]]

Prvu steeplechase utrku organizirali su studenti Univerziteta Oxford 1850. Prvi put je trčana na Olimpijskim igrama u Parizu 1900., a od Olimpijade 1920 je standardizirana na 3.000 metara (oko 7,5 krugova na stazi od 400 metara), tako da sudionici moraju preskočiti 28 suhih prepreka i 7 prepreka sa vodenim jarcima.

Prepreke su 91.4 cm visoke, a jedna od njih ima prečku na vrhu od 12,7 cm, odmah iza nje dolazi vodeni jarak, kog treba preskočiti  dug 3,66 metara.  
  
## Reference

## Vanjske veze

* ''U susret OI u Riju: 3.000 m stiplčez''
Crosby, Merseyside

**Crosby**  je grad od 49,845 stanovnika, danas zapravo samo predgrađe Liverpoola na sjeverozapadu Engleske u Grofoviji Merseyside.

Administrativno podpada pod Metropolitanski borough Sefton.

## Geografija

Crosby leži na obali Irskog mora, sjeverno od Bootlea i južno od Southporta.

## Historija

Crosby je vikinško naselje, prvi put je dokumentiran u Domesday Booku - 1086., pod imenom **Crosebi**, što je na staronordijskom značilo *[[Selo]] s [[križ]]em*. Od 1212. ustalilo se ime *Crosseby*.
Još i danas je to zapravo čitav niz naselja malih stambenih kuća, jedno od njih *Little Crosby*, po kojem je dobio ime je najstarije katoličko naselje u Engleskoj.

Crosby je čuven po svojoj kilometarski dugoj lplaži, na kojoj je skulptor Antony Gormley postavio svoju skulpturu *Željezni čovjek* (Iron Men).

Dokovi liverpoolske  proširili su se do Crosbya, pa ima i kontejnersku luku.

## Pobratimski gradovi

* Capri, Italija

## Reference

## Vanjske veze

* Crosby
Dragi, budi mi nepoznat

***Dragi, budi mi nepoznat*** je jugoslovenska TV komedija emitovana 1975. godine. Režirao ju je Vladimir Momčilović, a scenario je pisao Branislav Đuričić.

## Uloge

## Vanjske veze
*
Zimovanje u Jakobsfeldu

***Zimovanje u Jakobsfeldu*** je jugoslovenski ratni film snimljen 1975. godine u režiji Branka Bauera. Radnja se događa za vreme Drugog svetskog rata u Vojvodini pod nemačkom okupacijom, odnosno zimi 1941/42. u izmišljenom selu Jakobsfeld naseljenom folksdojčerima. Njegov nastavak *[[Salaš u Malom Ritu (film)|Salaš u Malom Ritu]]*, koji je premijeru imao početkom sledeće godine, prikazuje događaje koji prethde njegovoj radnji; oba su proširena u popularnu televizijsku seriju *[[Salaš u Malom Ritu]]*-

Film je 1975. godine učestvovao na Festivalu jugoslovenskog filma u Puli, na kojem je osvojio nekoliko nagrada:
* Velika srebrna arena za najbolji film
* Zlatna arena za scenario - Arsen Diklić i Branko Bauer 
* Diploma za ulogu - Slavko Štimac
* Nagrada publike „Jelen“ (najviše glasova)

## Kratak sadržaj

Dva dečaka upućena su iz partizanskog odreda u selo da prezime. Jedan se usput razboli, a drugi odlazi u obližnje nemačko selo gde uspeva da se zaposli kao sluga. Noću, krišom neguje druga sakrivenog u obližnjoj močvari, da bi ga najzad sakrio u gazdinoj štali. Zimovanje traje sve dok ih ilegalna oslobodilačka organizacija ne otkrije i izvede iz sela.

## Uloge

## Reference

## Vanjske veze
*
Ignjatović protiv Gebelsa

***Ignjatović protiv Gebelsa*** je jugoslovenska TV drama u produkciji RTV Beograd emitovana 1975.. Režirao ju je Dragoslav Lazić, a scenario je pisao Dušan Savković. Naslovni protagonist je Aleksandar Ignjatović, skromni mladić koji je za vreme nemačke okupacije u Drugom svetskom ratu govorio protiv okupatora. Drama uz igrane elemente sadrži i dokumentarne segmente, odnosno savremene intervjue sa njegovim prijateljima, poznanicima i rodbinom.

## Uloge

## Vanjske veze
*